20.3.2023
FI
Euroopan unionin virallinen lehti
L 80/1
I (Lainsäätämisjärjestyksessä hyväksyttävät säädökset)
ASETUKSET EUROOPAN PARLAMENTIN JA NEUVOSTON ASETUS (EU) 2023/606, annettu 15 päivänä maaliskuuta 2023, asetuksen (EU) 2015/760 muuttamisesta eurooppalaisten pitkäaikaissijoitusrahastojen sijoituspolitiikkaa ja toimintaedellytyksiä koskevien vaatimusten sekä hyväksyttävien sijoitusomaisuuserien, salkun koostumusta ja hajauttamista koskevien vaatimusten, rahan lainaksi ottamisen ja muiden rahaston sääntöjen osalta (ETA:n kannalta merkityksellinen teksti)
EUROOPAN PARLAMENTTI JA EUROOPAN UNIONIN NEUVOSTO, jotka
ottavat huomioon Euroopan unionin toiminnasta tehdyn sopimuksen ja erityisesti sen 114 artiklan, ottavat huomioon Euroopan komission ehdotuksen, sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille, ottavat huomioon Euroopan talous- ja sosiaalikomitean lausunnon (1), noudattavat tavallista lainsäätämisjärjestystä (2), sekä katsovat seuraavaa: (1)
Euroopan parlamentin ja neuvoston asetuksen (EU) 2015/760 (3) antamisen jälkeen vain muutamille eurooppalaisille pitkäaikaissijoitusrahastoille (ELTIF) on myönnetty toimilupa.
Kyseisten rahastojen nettovarojen arvioitiin olevan yhteensä noin 2 400 000 000 euroa vuonna 2021.
(2)
Saatavilla olevat markkinatiedot osoittavat, että eurooppalaisten pitkäaikaissijoitusrahastojen segmentti ei ole kasvanut odotetulla tavalla, vaikka unioni on pyrkinyt edistämään pitkän aikavälin rahoituksen saatavuutta unionissa.
(3)
Eurooppalaisten pitkäaikaissijoitusrahastojen markkinoiden tietyt ominaispiirteet, kuten rahastojen vähäinen määrä, nettovarojen pieni määrä, kotipaikkojen sijaitseminen vain muutamalla oikeudenkäyttöalueella ja salkkujen koostumuksessa korostuvat tietyt hyväksyttävien sijoitusten luokat, osoittavat markkinoiden olevan keskittyneet sekä maantieteellisesti että sijoituslajien osalta.
Lisäksi rahoitusalaa näyttäisi rasittavan tietoisuuden ja finanssio­ saamisen puute ja ennen kaikkea luottamuksen ja luotettavuuden heikkous, josta on tarpeen päästä eroon, jotta eurooppalaiset pitkäaikaissijoitusrahastot olisivat helpommin lähestyttäviä ja suositumpia sijoituskohteita yksityissi­ joittajille.
Siksi on tarpeen tarkastella uudelleen eurooppalaisten pitkäaikaissijoitusrahastojen toiminnan oikeudellisen kehyksen toimivuutta, jotta voidaan varmistaa, että enemmän sijoituksia kanavoidaan pääomaa tarvitseville yrityksille ja pitkän aikavälin investointihankkeisiin.
(1) EUVL C 290, 29.7.2022, s. 64.
(2) Euroopan parlamentin kanta, vahvistettu 15. helmikuuta 2023 (ei vielä julkaistu virallisessa lehdessä), ja neuvoston päätös, tehty 7. maaliskuuta 2023.
(3) Euroopan parlamentin ja neuvoston asetus (EU) 2015/760, annettu 29 päivänä huhtikuuta 2015, eurooppalaisista pitkäaikaissijoitus­ rahastoista (EUVL L 123, 19.5.2015, s. 98).